 เด็กเป็นวัยสำคัญที่สมองและร่างกายมีการเจริญเติบโตและพัฒนาอย่างต่อเนื่อง หากได้รับการเลี้ยงดูอย่างเหมาะสมจะส่งเสริมให้เด็กมีพัฒนาการเต็มศักยภาพ การเลี้ยงดูและการส่งเสริ พัฒนาการรวมทั้งการได้รับการกำกับดูแลสุขภาพอย่างถูกต้องเหมาะสม ช่วยสนับสนุน ให้เด็กมีภาวะสุขภาพที่แข็งแรงสมบูรณ์และมีพัฒนาการที่สมวัยในทุกด้าน พร้อมที่จะเรียนรู้ และเติบโตและเป็นประชากรที่มีคุณภาพต่อไปในอนาคต แอปพลิเคชันบนอุปกรณ์พกพา (mobile applications) เป็นเทคโนโลยีที่ใช้งานแพร่หลาย และมีแนวโน้มการใช้งานเพิ่มมากยิ่งขึ้นและราคาลดลง การสร้างสรรค์ แอปพลิเคชันคุณลูก จึงเป็นความใฝ่ฝันของคณะผู้พัฒนาคุณลูกมากว่า 15 ปี แอปพลิเคชันคุณลูก (KhunLook) พัฒนาขึ้นมาเพื่อให้ผู้ปกครอง ผู้ดูแลเด็กและบุคลากรทางสาธารณสุข มีความสะดวกมากยิ่งขึ้น โดยช่วยในการประเมินและคัดกรองภาวะผิดปกติของการเจริญเติบโต และพัฒนาการอย่างง่าย เตือนนัดการตรวจคัดกรองที่เหมาะสมกับวัย รวมถึงสามารถบันทึกข้อมูลสุขภาพ วัคซีนแล มีคำ แนะนำที่ง่ายต่อการเข้าใจจากแหล่งที่เชื่อถือได้ตามกำหนดการกำกับดูแลสุขภาพเด็ก เพื่อให้ประชาชนสามารถเข้าถึงข้อมูลที่ทันสมัยและมาตรฐานได้ สะดวกต่อการใช้งาน พกพาข้อมูลไปได้ทุกที่ รองรับการใช้งานในวงกว้าง สามารถสำรองข้อมูล เพิ่มเติมเนื้อหาและปรับปรุง องค์ความรู้ใหม่มาใส่ได้อย่างรวดเร็ว เพื่อให้เกิดประโยชน์แก่ประชาชนคนไทยพ่อแม่ผู้ดูแลเด็กได้รับประโยชน์ จากการบันทึกและประเมินข้อมูลสุขภาพเด็กเกิดความตระหนักในการสร้างเสริมสุขภาพเด็กมากยิ่ง ขึ้นและยกระดับการดูแลสุขภาพลูก ซึ่งเป็นจุดตั้งต้นของประชากรไทย ที่มีคุณภาพมากยิ่งขึ้นต่อไป